Ilegal ba ang diborsyo sa Pilipinas?
Sa ngayon, ilegal pa rin ang diborsyo o pagbuwag ng kasal sa Pilipinas. Maliban sa Vatican City, ang Pilipinas lamang ang bansa sa buong mundo kung saan ipinagbabawal ang kahit anumang uri ng diborsyo. Gayunpaman, maaring maghiwalay ang mga Pilipinong Muslim dahil sa Code of Muslim Personal Laws of 1977. Maaari ring kumuha ng annulment o legal separation ang mag-asawa, ngunit hindi pinahihintulutan ang pagpapakasal muli kung kumuha ng legal separation.